CELEX: 32002R0141
Language: hr
Date: 2002-01-25 00:00:00
Title: Uredba Komisije (EZ) br. 141/2002 od 25. siječnja 2002. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               196
            
         32002R0141
   
               L 024/11
            
            
               SLUŽBENI LIST EUROPSKE UNIJE
            
            
               25.01.2002.
            
         
      UREDBA KOMISIJE (EZ) br. 141/2002
   od 25. siječnja 2002.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 2433/2001 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi, potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koja nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice sada se razvrstava u kombiniranu nomenklaturu sukladno odgovarajućim KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2002.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 329, 14.12.2001., str. 4.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Posuda od stakla koje je naizgled ispucalo, s tri staklene noge, visine približno 9 cm, s okruglim otvorom promjera približno 7,5 cm na vrhu. U posudu se može staviti svijeća
               Posuda je prikazana bez svijeće
               (Vidjeti fotografiju A) (1)
               
            
            
               7013 99 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 7013 i 7013 99 00
               Posuda nije izrađena da drži svijeću u određenom položaju te stoga nema karakteristike svijećnjaka iz tarifnog broja 9405
            
         
               2.   Tri artikla, u kompletu u kartonskoj kutiji za maloprodaju, koji se sastoje od:
               
                           —
                        
                        
                           bezbojne staklene posude, visine približno 15 cm, s okruglim otvorom na vrhu, promjera približno 11 cm,
                        
                     
                           —
                        
                        
                           svijeće cilindričnog oblika, visine približno 4,5 cm i promjera približno 5 cm,
                        
                     
                           —
                        
                        
                           približno 150 g sitnog pijeska u plastičnoj vrećici.
                        
                     Svijeća se stavlja na pijesak na dnu posude
               (Vidjeti fotografije B) (1)
               
            
            
               7013 99 00
            
            
               Razvrstavanje se utvrđuje u skladu s odredbama Općih pravila 1., 3. b. i 6. o tumačenju kombinirane nomenklature i tekstom oznaka KN 7013 i 7013 99 00
               Tri artikla ispunjavaju kriterije za razvrstavanje kao roba u kompletu. Staklena posuda je artikl koji kompletu daje osnovnu značajku
               Posuda nije izrađena da drži svijeću u određenom položaju te stoga nema karakteristike svijećnjaka iz tarifnog broja 9405
            
         
      
   
      
   
      (1)  Fotografije su isključivo informativne prirode.